Rund um Hue hän sich d`Ngyuen - Kaiser us dä verschiedene Zyte ihri Grabalagä alegä lo. Diä meischte vo Ihne hei scho zu Läbzyte an ihrer Grabalag umä plant, baut und sich döt ane zrugzoge. Mir hei drü vo dene sehr unterschiedlich gstaltete Alage agluegt.  S`Gmeinsamä an allne Grabalage isch: Sie bestönde us drei Haupt-Element.  -zentrale Tempel zu Ehre vom Herrscher und sinere erschte Frau, umgeh vo Nebegebäude wod Konkubine vom Kaiser nach sim Tod ä Zyt lang z`läbä hän.  -äme Stelehus, in däm diä biographische Einzelheite uf Steiplatte verewigt worde sin. Uf em Vorplatz vo däm Stelehus hets oft steinerni Minischter und Mandarine wo in Reih und Glied ufgstellt sin.  -und em Grab, wo uf em höchschte Punkt vo dr Alag stoht.